Настаняване - Къмпинги - Къмпинг „Витоша 1″, гр. Китен - - Почивка с деца
Къмпинг „Витоша 1″, гр. Китен
Къмпинг ,, Витоша 1“ е разположен непосредствено до град Китен (приблизително 200м от автогарата) и на около 300м от северния плаж на Китен - ,,Атлиман“. Едно от основните предимства на къмпинга е сенчестата и прохладна дъбова гора, в която е разположен. Къмпингът е ограден, тих и спокоен, което го прави подходящ за почивка на семейства с малки деца и хора предпочитащи спокойствието.
Къмпингът разполага с 10 еднофамилни къщи, всяка от които със самостоятелна баня и тоалетна, кабелна телевизия и оборудван кухненски бокс ( печка, хладилник, посуда). Имайте предвид, че посудата за готвене е доста оскъдна, така че ако имате голяма и много гладна фамилия си вземете, да кажем, една по-голяма тенджерка. В къмпинга няма магазинче за хранителни стоки, пазарува се от града, който е съвсем наблизо.
Плажът са намира на 5 мин. от къмпинга, като се минава по тясна и криволичеща пътечка, която пресича точно преди плажа натоварения крайбрежен път, така че не пускайте напред децата! Може да си стигне и с детска количка, но за предпочитане е да си го спестите.
Къмпинг Витоша 1, е всъщност заедно с къмпинг Витоша, който обаче е с по-стари и малки къщички. „Витоща 1″ веднага прави приятно впечатление с поддържаните си зелени площи и цветни градинки. А наличието на просторна, макар и скромна детска площадка в средата на къмпинга, го прави особено подходящ за почивка с дечица на възраст 4-11 г. Има добра видимост от повечето къщички в къмпинга, така че можете да изпиете на спокойствие следобедното си кафе, докато децата се гонят по площадката. Къмпингът е пълен и с млади семейства с бебоци.
Недостатък са комарите и мушиците, които са доста досадни, особено когато пресичате горичката за да отидете до града или на плаж – запасете се с репеленти! Иначе в къщичките в новата част на къмпинга има специални приспособления и лампи, които пазят доста успешно.
Къмпингът има самостоятелен паркинг.
Тел/GSM: 02 9719406; 0888558810; 055036230
Е-майл: zv.atanasova@abv.bg
Сайт: http://www.vitosha-bg.com/